CELEX: 62015CA0155
Language: et
Date: 2016-06-07 00:00:00
Title: Kohtuasi C-155/15: Euroopa Kohtu (suurkoda) 7. juuni 2016 aasta otsus (Kammarrätten i Stockholm – Migrationsöverdomstolen'i eelotsusetaotlus – Rootsi) – George Karim versus Migrationsverket (Eelotsusetaotlus — Määrus (EL) nr 604/2013 — Kolmanda riigi kodaniku poolt ühes liikmesriigis esitatud varjupaigataotluse läbivaatamise eest vastutava liikmesriigi määramine — Artikkel 18 — Sellise varjupaigataotleja tagasivõtmine, kelle taotlus on läbivaatamisel — Artikkel 19 — Kohustuste äralangemine — Lahkumine liikmesriikide territooriumilt vähemalt kolmeks kuuks — Uus vastutava liikmesriigi määramise menetlus — Artikkel 27 — Õiguskaitsevahend — Kohtuliku kontrolli ulatus)

16.8.2016   
            
            
               ET
            
            
               Euroopa Liidu Teataja
            
            
               C 296/14
            
         Euroopa Kohtu (suurkoda) 7. juuni 2016 aasta otsus (Kammarrätten i Stockholm – Migrationsöverdomstolen'i eelotsusetaotlus – Rootsi) – George Karim versus Migrationsverket
   (Kohtuasi C-155/15) (1)
   
   ((Eelotsusetaotlus - Määrus (EL) nr 604/2013 - Kolmanda riigi kodaniku poolt ühes liikmesriigis esitatud varjupaigataotluse läbivaatamise eest vastutava liikmesriigi määramine - Artikkel 18 - Sellise varjupaigataotleja tagasivõtmine, kelle taotlus on läbivaatamisel - Artikkel 19 - Kohustuste äralangemine - Lahkumine liikmesriikide territooriumilt vähemalt kolmeks kuuks - Uus vastutava liikmesriigi määramise menetlus - Artikkel 27 - Õiguskaitsevahend - Kohtuliku kontrolli ulatus))
   (2016/C 296/18)
   Kohtumenetluse keel: rootsi
   
      Eelotsusetaotluse esitanud kohus
   
   Kammarrätten i Stockholm – Migrationsöverdomstolen
   
      Põhikohtuasja pooled
   
   
      Kaebuse esitaja: George Karim
   
      Vastustaja: Migrationsverket
   
      Resolutsioon
   
   
               1.
            
            
               Euroopa Parlamendi ja nõukogu 26. juuni 2013. aasta määruse (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest, artikli 19 lõiget 2 tuleb tõlgendada nii, et seda sätet ja eelkõige selle teist lõiku tuleb kohaldada sellise kolmanda riigi kodaniku suhtes, kes pärast ühes liikmesriigis esimese varjupaigataotluse esitamist esitab tõendi, et ta lahkus enne teises liikmesriigis uue varjupaigataotluse esitamist liikmesriikide territooriumilt vähemalt kolmeks kuuks.
            
         
               2.
            
            
               Määruse nr 604/2013 artikli 27 lõiget 1 tuleb koostoimes määruse põhjendusega 19 tõlgendada nii, et sellises olukorras nagu põhikohtuasjas võib varjupaigataotleja tema suhtes tehtud üleandmisotsuse vaidlustamisel tugineda sama määruse artikli 19 lõike 2 teises lõigus toodud normi rikkumisele.
            
         
      (1)  ELT C 198, 15.6.2015.